Diari Oficial de la Generalitat Valenciana


Sumari del DOGV 8765, del 18-03-2020 (2020/2629)

RESOLUCIÓ de 18 de març de 2020, del conseller de Política Territorial, Obres Públiques i Mobilitat, per la qual s'adopten mesures sobre els serveis de transport públic regular d'ús general de viatgers per carretera de titularitat de la Generalitat en aplicació del que disposa el Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2020/03/18/(1)/dof/vci/html**

### Dades del document

Número de DOGV
:   8765

Data del DOGV
:   18-03-2020

Secció del DOGV
:   I. DISPOSICIONS GENERALS

Número del document
:   2020/2629


Data del document
:   18-03-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * malaltia infecciosa
    * salut pública
    * política de transports
    * legislació
    * estat d'emergència

RESOLUCIÓ de 18 de març de 2020, del conseller de Política Territorial, Obres Públiques i Mobilitat, per la qual s'adopten mesures sobre els serveis de transport públic regular d'ús general de viatgers per carretera de titularitat de la Generalitat en aplicació del que disposa el Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19. [2020/2629]  
  
 El Reial Decret 463/2020, de 14 de març, declara l'estat d'alarma per a la gestió de la situació de crisi sanitària ocasionada pel COVID-19. L'article 14, apartat 2.c) del Reial Decret esmentat, relatiu a les mesures en matèria de transport, estableix que:  
?Els serveis de transport públic de viatgers per carretera, ferroviaris i marítims de competència autonòmica o local que estan sotmesos a contracte públic o OSP, o siguen de titularitat pública, mantenen la seua oferta de transport. El ministre de Transports, Mobilitat i Agenda Urbana i les autoritats autonòmiques i locals amb competències en matèria de transports poden establir un percentatge de reducció de serveis en cas que la situació sanitària ho aconselle, així com altres condicions específiques de prestació d'aquests?. No obstant això, quan s'adopten aquestes mesures es tindrà en compte la necessitat de garantir que els ciutadans puguen accedir als seus llocs de treball i als serveis bàsics, en cas necessari.  
Per la seua banda, la lletra e) d'aquest mateix apartat obliga els operadors de servei de transport de viatgers arealitzar una neteja diària dels vehicles de transport d'acord amb el que establisquen les autoritats sanitàries.  
De conformitat amb el que disposa l'article 1 de l'Ordre TMA/230/2020, de 15 de març, amb la present resolució es concreta la possibilitat de les autoritats autonòmiques de fixar els percentatges de reducció dels serveis de transport públic de la seua titularitat.  
El descens de la demanda produït durant els últims dies aconsella permetre als operadors dels serveis públics regulars de transport per carretera una reducció de l'oferta d'aquests de manera ordenada, que els permeta extremar les mesures de neteja dels vehicles, i sempre prevalent la seguretat dels viatgers.  
  
En virtut del que s'ha exposat anteriorment, i en exercici de les facultats conferides per l'article 14.2.c del Reial Decret 63/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19; per l'article 135 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per l'article 4 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori (actual Conselleria de Política Territorial, Obres Públiques i Mobilitat), resolc:  
  
Primer. Percentatge de reducció de serveis sobre l'oferta de transports  
1. Els operadors de serveis de transport públic regular d'ús general de viatgers per carretera titularitat de l'Administració de la Generalitat poden reformular la seua oferta de serveis i reduir-la, com a màxim, als límits següents:  
a) Per als serveis interprovincials i provincials, una reducció dels serveis de fins al 60 % en dies laborables i del 75 % en festius.  
b) Per als serveis metropolitans, una reducció dels serveis de fins al 30 % en els intervals d'hora punta i fins al 75 % en les hores vall i festius. A aquest efecte, s'estableixen com a intervals d'hora punta els següents:  
  
De 07.30 a 09.30 hores  
De 13.30 a 15.30 hores  
De 17.00 a 19.00 hores  
2. La reducció d'oferta no pot afectar mai les línies de transport que es comuniquen amb hospitals.  
3. El nou règim d'explotació dels serveis que resulta de l'aplicació del criteri anterior ha de remetre's a la Direcció General d'Obres Públiques, Transports i Mobilitat Sostenible, i s'ha d'annexar a aquesta una declaració responsable de la persona que tinga la representació legal de l'empresa operadora en què manifeste expressament que el nou règim d'explotació s'adapta plenament als criteris establits. L'empresa ha de donar la màxima difusió possible del nou règim d'explotació a les persones usuàries del servei i ha d'utilitzar, per a fer-ho, tots els canals d'informació disponibles.  
  
Segon. Condicions específiques de prestació de serveis.  
1. En cap cas pot ocupar-se més d'un quart de les places disponibles en cadascun dels vehicles, ni es pot ocupar més d'un seient de la mateixa fila, ni més d'un ocupant en les files de seients enfrontats. L'ocupació dels viatgers ha de ser a portell en els extrems de cada fila (finestra). Aquesta instrucció s'ha de posar en coneixement dels usuaris mitjançant cartells a bord dels vehicles i a través d'altres mitjans informatius dels quals dispose l'operador.  
2. En els casos en què, per les característiques físiques dels vehicles, no siga possible complir el que disposa l'apartat anterior, s'han d'adoptar les mesures oportunes perquè la separació entre els viatgers siga, d'almenys, dos metres.  
3. En el cas que la reducció de serveis que es produïsca segons el que disposa l'apartat primer impedisca el compliment del que disposa aquest segon apartat, l'empresa operadora ha de reformular el seu pla de serveis i incrementar-ne l'oferta en el percentatge que siga necessari.  
4. Únicament pot realitzar-se el pagament dels serveis de transport mi  
tjançant efectiu en el cas que no hi hagen altres mètodes de pagament alternatiu, com ara bons, targeta de crèdit o altres de similars.  
  
Tercer. Neteja dels vehicles  
Els operadors de transport públic de viatgers queden obligats a realitzar una neteja diària dels vehicles de transport d'acord amb les recomanacions que establisca el Ministeri de Sanitat.  
  
Aquesta resolució entrarà en vigor des del dia de la seua de la seua publiacació en el Diari Oficial de la Generalitat Valenciana i mantindrà la vigència mentre es trobe vigent la declaració d'estat d'alerta que estableix el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària que ha ocasionat el COVID-19.   
  
Contra la present resolució, que esgota la via administrativa, pot interposar-se, amb caràcter potestatiu, recurs de reposició davant del mateix òrgan que dicte la resolució en el termini d'un mes, comptat des de l'endemà al de la seua notificació, en virtut del que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
No obstant el que disposa el paràgraf anterior, aquesta resolució es podrà impugnar directament davant de la Sala Contenciosa Administrativa del Tribunal Superior de Justícia de la Comunitat Valenciana, mitjançant la interposició del recurs contenciós administratiu corresponent en el termini de dos mesos, comptat des del dia següent al de la notificació d'aquesta, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de març de 2020.- El conseller de Política Territorial, Obres Públiques y Mobilitat: Arcadi España García


Còpia Permalink ELI